Аманғали Шамшадин

Аманғали Шамшадин - 1950 жылы 3 шілдеде Маңғышлақ облысы Маңғыстау ауданының Қаратөбе ауылдық кеңесінде туған. Қазақ. Әкесі - Көптілеуов Шамшадин, марқұм, малшы болған. Анасы -Жұмаш Сейітқызы, марқұм, малшы болған. Еңбек Қызыл Ту орденді Ташкент темір жол көлігінің инженерлері институтын (1974) темір жолдарды пайдалану бойынша қатынас жолдарының инженері мамандығы бойынша; Алматы жоғары партия мектебін (1987) саясаттанушы мамандығы бойынша бітірген. Қазақ және орыс тілдерін біледі. «Нұр Отан» ХДП мүшесі (1999 жылдан). *1968 жылдан - Маңғышлақ облысы Маңғыстау ауданының Сам ауылында техник-радиооператор. *1969 жылдан - Еңбек Қызыл Ту орденді Ташкент темір жол көлігінің инженерлері институтының студенті. *1974 жылдан - Батыс Қазақстан темір жолы Бейнеу стансасының кезекшісі. *1976 жылдан - Маңғышлақ облысы Бейнеу аудандық комсомол комитетінің хатшысы, екінші хатшысы. *1977 жылдан - Маңғышлақ облысы Бейнеу ауданының Опорная стансасында теміржол стансасының бастығы. *1978 жылдан - Маңғышлақ облысы Бейнеу аудандық атқару комитетінің кәмелетке толмағандардың істері жөніндегі комиссиясының жауапты хатшысы. *1979 жылдан - Маңғышлақ облысы Бейнеу аудандық партия комитетінің ұйымдастыру, өнеркәсіп-көлік бөлімдерінің нұсқаушысы. *1982 жылдан - Бейнеу стансасы тораптық партия комитетінің хатшысы. *1983 жылдан - Маңғышлақ облысы Бейнеу аудандық партия комитетінің хатшысы. *1985 жылдан - Алматы жоғары партия мектебінің тыңдаушысы. *1987 жылдан - Форт-Шевченко қалалық партия комитетінің хатшысы, екінші хатшысы. *1990 жылдан - Форт-Шевченко қаласындағы облыстық Халық депутаттары кеңесінің жалпы сектор меңгерушісі - қабылдау бөлімінің меңгерушісі, ұлтаралық қатынастар және азаматтық бастамалар секторының меңгерушісі. *1991 жылдан - Ақтау қаласындағы облыстық атқару комитетінің қоғамдық ұйымдармен байланыс жөніндегі бөлімінің бас маманы, облыстық атқару комитетінің хатшысы. *1993 жылдың қаңтарынан - Ақтау қаласындағы облыстық әкімшіліктің лицензиялардың есебін жүргізу, бақылау және беру бөлімінің меңгерушісі. *1993 жылдың сәуірінен - Маңғыстау облысы бойынша ҚР СЭБМ бөлімшесінің меңгерушісі. *1994 жылдан - Маңғыстау облысы бойынша ҚР Өнеркәсіп және сауда министрлігі Комитетінің төрағасы. *1996 жылдан - Маңғыстау облыстық өнеркәсіп және сауда басқармасының бөлім бастығы (Ақтау қаласы). *1998 жылдан - Маңғыстау облыстық Экономика, өнеркәсіп және сауда басқармасының бөлім бастығы, бастығының орынбасары. *2004 жылдан бері - Маңғыстау облыстық Жолаушылар тасымалы және автомобиль жолдары басқармасының бастығы. Ақтау аудандық, қалалық Халық депутаттары кеңестерінің депутаты (1983-1985, 1987-1990). «Қазақ тілі» Маңғыстау облыстық қоғамының мүшесі. «Қазақстан Республикасының тәуелсіздігіне 10 жыл» (2001), «М. Тынышбаевқа 130 жыл» (2009) медальдарымен, «Маңғыстау облысына 35 жыл» белгісімен (2005), Маңғыстау облысы әкімінің (2009), ҚР Көлік және коммуникациялар министрлігінің (2010) және т.б. құрмет грамоталарымен марапатталған. Маңғыстау облысы әкімінің Алғысымен ескерілген. Маңғыстау облыстық тілдер дамыту басқармасының «Мемлекеттік тілі жәнө көрнекі ақпарат құралдары» дипломаты (2005). Әскери атағы - запастағы капитан. Діни көзқарасы - ислам. Саяси қайраткер ретіндегі идеалы - Н.Ә. Назарбаев. Қазақстанның болашағы туралы болжамы - «Алдыңғы қатарлы әлем державаларының бірі». Хоббиі - тарих, әдебиет. Сүйіп оқитын әдебиеті - тәуелсіз Қазақстанның орнығуы туралы шығармалар. Үйленген. Жұбайы - Шамшадин Нағима Қалшабекқызы (1952 жылы туған), Маңғыстау гуманитарлық колледжінің оқытушысы. Балалары - Ырысты (1976 жылы туған), Ләззат (1977 жылы туған), Сандуғаш (1982 жылы туған), Думан (1996 жылы туған). Дереккөздер